સમાચાર એજન્સી પીટીઆઈના જણાવ્યા અનુસાર નીતિ આયોગના સ્વાસ્થ્ય સભ્ય ડૉક્ટર વીકે પૉલે કહ્યું છે, "જો પરિવારમાં કોરોના સંક્રમણનો કોઈ કેસ છે તો એ ખૂબ જરૂરી છે કે સંક્રમિત વ્યક્તિ ઘરમાં માસ્ક પહેરીને રહે."

"તેનું કારણ એ છે કે ઘરની અંદર પરિવારના બીજી સભ્યો પણ સંક્રમિત થઈ શકે છે. હું તો ત્યાં સુધી કહું છું કે કોઈ સંક્રમિત ના હોય કતો પણ આપણે ઘરમાં માસ્ક પહેરવાનું શરૂ કરી દેવું જોઈએ."

Twitter કન્ટેન્ટ પૂર્ણ, 1

દેશમાં છેલ્લા એક અઠવાડિયાથી 3 લાખ કરતાં વધારે કેસો આવી રહ્યા છે. અનેક શહેરોમાં હૉસ્પિટલોમાં ભરાયેલી છે, લોકોને પથારીઓ મળતી નથી. 

દેશમાં સેંકડો લોકો હૉસ્પિટલમાં દાખલ થયા સિવાય મોતને ભેટી રહ્યા છે. લાખો લોકો હાલ વાઇરસથી સંક્રમિત થઈ ચૂક્યાં છે. 

દેશમાં કોરોનાની બીજી લહેર માટે ચૂંટણીપંચ જવાબદાર : મદ્વાસ હાઇકોર્ટ

મદ્રાસ હાઇકોર્ટે ચૂંટણી પંચને કોરોનાની બીજી લહેર માટે જવાબદાર ગણાવ્યું છે. આ આદેશનું પશ્વિમ બંગાળનાં મુખ્ય મંત્રી મમતા બેનરજીએ સ્વાગત કર્યું છે.

 મદ્રાસ હાઇકોર્ટે પોતાના આદેશમાં કહ્યું છે કે ચૂંટણી પંચ કોરોનાની બીજી લહેર માટે પોતાની જવાબદારીમાંથી બચી શકે નહીં. 

પશ્ચિમ બંગાળના મુ... બીજા 4000 અક્ષરો માટે લેખ ચાલુ રાખો:
ખ્ય મંત્રી મમતા બેનરજીએ કહ્યું કે તેઓ મદ્રાસ હાઇકોર્ટના આ આદેશનું સ્વાગત કરે છે. 

કોરોના વાઇરસની મહામારી દરમિયાન ચૂંટણી રેલીઓને પરવાનગી આપવા માટે મદ્રાસ હાઇકોર્ટે ચૂંટણી પંચની આકરી ટીકા કરી છે. 

સોમવારે મદ્રાસ હાઇકોર્ટના મુખ્ય ન્યાયાધીશ, જસ્ટિસ સંજીબ બેનરજીએ ચૂંટણી પંચ તરફથી હાજર રહેલાં વકીલને કહ્યું કે, "કોરોનાની બીજી લહેર માટે માત્રને માત્ર ચૂંટણી પંચ જવાબદાર છે." 

ચૂંટણી પંચથી નારાજ થઈને ચીફ જસ્ટિસે કહ્યું કે "ચૂંટણી પંચના અધિકારીઓ પર હત્યાનો આરોપ લગાવવો જોઈએ."

મમતા બેનરજીએ આજે કોલકાતામાં મતદાન પણ કર્યું. આજે પશ્ચિમ બંગાળમાં સાતમાં તબક્કાનું મતદાન ચાલી રહ્યું છે.

ગુજરાતમાં કોરોનાના કુલ કેસ પાંચ લાખ ભણી, ટૂંક સમયમાં જાપાનને પણ વટાવશે?

ગુજરાતમાં સતત ઘણા દિવસોથી સતત વધી રહ્યા છે કોરોનાના કેસ

રવિવારે ગુજરાતમાં ફરી એક વાર કોરોનાના અત્યાર સુધીના સૌથી વધુ કેસો જોવા મળ્યા. સરકારના આરોગ્ય અને પરિવારકલ્યાણ મંત્રાલયના આંકડાઓ અનુસાર રાજ્યમાં રવિવારે કોરોના વાઇરસના નવા 14,296 દર્દીઓ મળી આવ્યા.

આ સાથે જ ગુજરાતમાં કુલ કોરોના દર્દીઓનો આંકડો પાંચ લાખની નજીક પહોંચી ગયો.

નોંઘનીય છે કે વિશ્વના અનેક દેશોમાં મહામારીની શરૂઆતથી માંડીને અત્યાર સુધીમાં આટલા કેસો નોંધાયા નથી.

જો આ જ ઝડપે દર્દીઓ વધવાનું ચાલુ રહ્યું તો ગુજરાત આવનારા અમુક સમયમાં જ વિકસિત દેશ જાપાનને પણ કોરોનાના કુલ કેસોની બાબતે પાછળ રાખી દેશે.

રાજ્યમાં રવિવારે 157 લોકોનાં કોરોનાના કારણે મૃત્યુ નીપજ્યાં હોવાનું સરકારી યાદીમાં જણાવવામાં આવ્યું છે. 

આ આંકડા સામે રોષ વ્યક્ત કરતાં ટ્વિટર પર લોકો કૉમેન્ટ કરી રહ્યા છે કે "ગુજરાત સરકારની વિકાસની વાતોની પોલ ખૂલી પડી ગઈ છે."

તેમજ અન્ય એક યુઝર રાજ્યમાં નોંધાઈ રહેલા કોરોનાના કેસ અને તેના કારણે મૃત્યુ પામી રહેલા લોકોની સંખ્યા બાબતે શંકા વ્યક્ત કરે છે.

તેઓ કૉમેન્ટમાં દાવો કરે છે કે ગુજરાતમાં દર કલાકે ઓછામાં ઓછા 60 લોકો કોરોનાના કારણે મૃત્યુ પામી રહ્યા છે. 

આ વાત કરીને તેમણે સ્મશાનમાં જગ્યા ન હોવાના કારણે 30 મૃતકોના ખુલ્લી જગ્યામાં અંતિમ સંસ્કાર કરાઈ રહ્યા હોવાનાં દૃશ્યો રજૂ કરતો વીડિયો મુક્યો છે

ગુજરાતની બનાસ ડેરીના ઇજનેરોએ 72 કલાકમાં બનાવી દીધો ઓક્સિજન પ્લાન્ટ

બનાસ ડેરીના ઇજનેરોએ બનાવ્યો ઓક્સિજન પ્લાન્ટ (પ્રતીકાત્મક તસવીર)

સમાચાર સંસ્થા ANIના એક અહેવાલ પ્રમાણે ગુજરાતના બનાસકાંઠા જિલ્લામાં આવેલી બનાસ ડેરીના ઇજનેરોએ...